Val de turiști în Ucraina, avizi de a vedea pe viu ororile războiului. "Saltul cu parașuta sau o noapte de petrecere nu îmi mai spune nimic”
Alberto Blasco Ventas, un spaniol în vârstă de 23 de ani, se uită la podul de la Irpin distrus de forțele ucrainene în primăvara lui 2022 pentru a opri avansul trupelor rusești, un loc care a devenit o etapă preferată a turiștilor occidentali care caută senzații tari și care au venit să descopere războiul din Ucraina, transmite AFP.